एलबी नगर और गंडई के शैक्षणिक संस्थाओं में व्याख्यान, रखे गए विचार
लालबहादुर नगर व गंडई के शैक्षणिक संस्थाओं में स्वामी विवेकानंद की नीति विज्ञान पर इंजीनियर व विवेकानंद सेवा समिति डोंगरगढ़ के अध्यक्ष श्रीराम अग्रवाल ने व्याख्यान दिए। उन्होंने हायर सेकेंडरी, कॉलेज व सरस्वती शिशु मंदिरों में सारगर्भित व्याख्यान दिया। श्रीराम अग्रवाल ने कहा कि स्वामी विवेकानंद के विचार बहुत प्रासंगिक व महत्वपूर्ण है। वे कहते है परोपकार से बड़ा कोई अर्थ नहीं है व स्वार्थपरता से बड़ा कोई पाप नहीं है।
मानव को सुख-शांति, आनंद प्राप्त करना है तो अध्यात्म का सहारा लेना ही पड़ेगा। गंडई के कॉलेज में विद्यार्थियों ने सवाल पूछकर संतुष्ट हुए। वहीं ओडि़शा के टिटलागढ़ में भी स्वामी विवेकानंद की जीवनी का प्रचार-प्रसार किया तथा विवेक ज्योति पत्रिका का सदस्य भी बनाया गया। डोंगरगढ़ की रामकृष्ण विवेकानंद समिति द्वारा सफल-साहसी व तेजस्वी बनने के सूत्र पर पुस्तक भी प्रकाशित की जा रही है।
गौरतलब है कि पूर्व में सुख-सफलता व शिक्षा के सोपान पुस्तक प्रकाशित की गई थी। जिसका उडिय़ा भाषा में अनुवाद भी ओडि़शा निवासी चरण दास ने किया था तथा पुस्तकें नि:शुल्क बांटी गई। विवेक ज्योति पत्रिका में इंजीनियर श्रीराम अग्रवाल के लेख व कविता भी प्रकाशित हुई है।
hin_Deva hin_Deva hin_Deva awa_Deva